laion/Wikipedia-Exotic huggingface dataset:
Love On Tour

Love On Tour הוא סיבוב ההופעות השני של הזמר-יוצר הבריטי הארי סטיילס. סיבוב הופעות זה נועד לקדם את האלבום השני של סטיילס, Fine Line. הופעת הבכורה של סיבוב ההופעות התקיימה ב-14 באוגוסט 2021, בטקומה, וושינגטון די. סי., ארצות הברית. סיבוב ההופעות מונה 167 הופעות. ב-14 בדצמבר 2019, האלבום Fine Line יצא לאור. בריאיון בתחנת הרדיו "Capital FM", סטיילס הכריז כי הוא מתכנן סיבוב הופעות עולמי ב-2020. ב-13 בנובמבר 2019, הוכרז באופן רשמי על סיבוב ההופעות. במרץ 2020, סטיילס הודיע על ביטול הופעות בעיר קרסון עקב מגפת הקורונה. לאחר מכן, סטיילס דחה את ההופעות באירופה ל-2021, וביוני, דחה גם את ההופעות באמריקה הצפונית. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. מדיה וקבצים בנושא Love On Tour בוויקישיתוף Styles, Harry (2019-11-04). "FINE LINE . THE ALBUM . DEC 13pic.twitter.com/ARzqYds8Vn". @Harry_Styles (באנגלית). נבדק ב-2019-11-13. Harry Styles Talks 2020 Tour, The Little Mermaid And Watermelon Sugar 🍉 | FULL INTERVIEW | Capital (באנגלית), נבדק ב-2019-11-13 Melas, Chloe (13 בנובמבר 2019). "Harry Styles announces 2020 tour". CNN. United States: WarnerMedia. אורכב מ-המקור ב-13 בנובמבר 2019. נבדק ב-13 בנובמבר 2019. {{cite web}}: (עזרה) Monroe, Jazz (13 בנובמבר 2019). "Harry Styles Announces 2020 Tour with Jenny Lewis". Pitchfork (באנגלית). United States: Condé Nast. אורכב מ-המקור ב-13 בנובמבר 2019. נבדק ב-13 בנובמבר 2019. {{cite web}}: (עזרה) KIIS FM (24 במרץ 2020). "iHeartRadio KIIS FM Wango Tango 2020 Cancelled". iHeartRadio. iHeartMedia. נבדק ב-25 במרץ 2020. {{cite web}}: (עזרה) Brandle, Lars (25 במרץ 2020). "Harry Styles' Pan-European Tour Delayed Due to Coronavirus Crisis". Billboard. United States: Eldridge Industries. נבדק ב-25 במרץ 2020. {{cite web}}: (עזרה) Spanos, Brittany (10 ביוני 2020). "Harry Styles Postpones Love on Tour, Harryween Shows to 2021". Rolling Stone. United States: Penske Media Corporation. אורכב מ-המקור ב-10 ביוני 2020. נבדק ב-10 ביוני 2020. {{cite web}}: (עזרה) Harry Styles Tour
איטליה טוריטה

איטליה טוריטה (באיטלקית: Italia turrita) או בקיצור "איטליה" היא ההאנשה המדינית והלאומית של איטליה, המאופיינת בכתר דמוי חומה (או "עם מגדלים", טוריטה באיטלקית). הייצוג האלגורי של איטליה, שמקורו ברומא העתיקה, אופייני להרלדיקה האזרחית של איטליה, וכתר החומה הוא גם סמלן של הערים באיטליה. איטליה טוריטה היא אישה עם מאפיינים ים תיכוניים טיפוסיים, כמו גוון צבעוני ומלא חיים, שיער כהה ומראה אלגנטי. בתיאורים היא מחזיקה לעיתים קרובות צרור שיבולי חיטה, סמל לפוריות והתייחסות לחקלאות, והחזיקה בידיה פסקס בתקופה הפשיסטית. איטליה טוריטה, בתור אחד הסמלים הלאומיים של איטליה, תוארה במשך מאות שנים באופן נרחב בתחומי האמנות, הפוליטיקה והספרות. ההיבט הקלאסי ביותר שלה, נובע מהמיתוס הקדום של האם הים-התיכונית הגדולה והוגדרה כדמות לאומית בתחילת המאות ה -16 וה -17 על ידי צ'זארה ריפה, מטרת הדמות היא להעביר באופן סמלי את המלוכה והאצילות של הערים האיטלקיות (בזכות הנוכחות של כתר הטוריטה), שפע הגידולים החקלאיים של חצי האי האיטלקי (המיוצג על ידי קרן השפע) והגורל המבריק של איטליה (מסומל על ידי הסטלה ד'איטליה- הכוכב האיטלקי). בריטניה גרמאניה מדיה וקבצים בנושא איטליה טוריטה בוויקישיתוף Gianni Graziosi, ICONOLOGIA ITALIA (איקונולוגיה של איטליה), באיטלקית ערך זה הוא קצרמר בנושא איטליה ובנושא סמלים. אתם מוזמנים לתרום לוויקיפדיה ולהרחיב אותו.
אלפרד הסנר

אלפרד הסנר (11 בנובמבר 1930 – 27 במרץ 2024) היה כימאי ישראלי שעסק בתחום הכימיה האורגנית. אלפרד הסנר קבע מושג אוניברסלי בכימיה אורגנית ששמו רגיוסלקטיביות. תגובות שיכולות להתרחש במקומות שונים במולקולה מתרחשות במקום מסוים בהעדפה. זאת רגיו-סינתזה. שימש כפרופסור באוניברסיטת בר-אילן וכנשיא החברה הישראלית לכימיה. אלפרד הסנר נולד בצ'רנוביץ שברומניה (כיום חלק מאוקראינה), שם למד בבית הספר עד כיתה ג', עת פרצה מלחמת העולם השנייה. הסנר שרד את השואה כילד, יחד עם אמו. לאחר המלחמה היגר לאוסטריה, שם נרשם ללימודי תואר ראשון בכימיה באוניברסיטת וינה לטכנולוגיה (1949–1951). ובהמשך, עבר לארצות הברית, ללימודי הדוקטורט באוניברסיטת נברסקה - לינקולן, תחת הנחייתו של פרופ' נורמן קרומוול. את לימודי הבתר דוקטורט ביצע באוניברסיטת הרווארד (1956–1957), בהנחייתו של פרופ' לואיס פייזר. הסנר הצטרף לאוניברסיטת קולורדו בבולדר (1957) והפך (בשנת 1966) לפרופסור מן המניין בגיל 36. בשנת 1975 עבר לאוניברסיטת בינגהמטון, ובשנת 1983 הצטרף לאוניברסיטת בר-אילן, שם שימש כחבר סגל במחלקה לכימיה כ-40 שנה. כיהן כנשיא החברה הישראלית לכימיה (1991-1994). נפטר ב-27 במרץ 2024. עבודתו המדעית של הסנר התפרסה על פני שישה עשורים. הסנר הדריך למעלה מ־50 סטודנטים לתארים מתקדמים ולמעלה מ־60 פוסט-דוקטורטים, הוא פרסם יותר מ-300 מאמרי מחקר אקדמיים, ו-13 ספרים ומונוגרפיות. הסנר היה נשוי לסיד, ממנה נולדו לו חמישה ילדים: 3 ילדים הלכו לעולמם בנסיבות טרגיות. סוזי נפטרה מלוקמיה (סרטן הדם) בגיל 7, דאגלס נהרג בתאונת דרכים בגיל חודשיים, אריקה נדרסה למוות בגיל 16 על ידי נהג שיכור. בתו לילי היא גנטיקאית ובנו לורנס הוא כימאי. 2016 חבר כבוד של החברה הישראלית לכימיה פרס פון הומבולט פרס פולברייט בכיר פרס קרן ליידי דייוויספרס פרס האגודה היפנית לקידום המדע פרס המועצה הלאומית למחקר בארצות הברית פרס קילם פרס ICS למצוינות עמית החברה המלכותית לכימיה אלפד הסנר, המחלקה לכימיה, אוניברסיטת בר-אילן
Ne ver', ne boysia

Ne ver', ne boysia (ברוסית: Не ве́рь, не бо́йся, מילולית: אל תאמין, אל תפחד), הידוע גם בשם "Ne ver', ne boisia, i ne prosi" ("אל תאמין, אל תפחד ואל תשאל"), הוא שיר שהוקלט על ידי הצמד המוזיקלי ט.א.ט.ו.. השיר ייצג את רוסיה באירוויזיון 2003. שמו של השיר מבוסס על אמירת כלא רוסית שנכנסה לתרבות המיינסטרים הרוסית עקב ספרו של אלכסנדר סולז'ניצין, "ארכיפלג גולג". לדברי מארס לסאר, יליד אוסטרליה, השיר הופק על ידו ועל ידי איוואן שפובלוב באמצעות שליחת קובצי MP3 דרך האינטרנט אחד לשני, כאשר מארס היה בארצות הברית ושפובלוב ברוסיה. קיימות מספר גרסאות לשיר, כולל גרסה שיווקית ששימשה לקידום האירוויזיון. השיר יצא לאור לראשונה כחלק מהמקסי-סינגל של "Not Gonna Get Us" ב-19 במאי 2003. לאחר מכן, ב-26 במאי 2003, הוא נכלל במהדורת הדלוקס הבריטית של האלבום 200 Km/h in the Wrong Lane. לאחר מכן הוא יצא לאור ב-25 בנובמבר 2003 כחלק מאלבום הרמיקסים T.A.T.u. Remixes. השיר נכלל שוב בשנת 2006 באלבום The Best. הסינגל הפיזי היחיד של "Ne Ver', Ne Bojsia" היה מהדורה שיווקית 'לא למכירה' שהופצה עבור האירוויזיון. לשיר צולם וידאו קליפ המכיל קטעי וידאו של מלחמות, תאונות ותמונות אחרות, וכן קטעי וידאו של לנה ויוליה. הווידאו קליפ הועלה לדף המייספייס ולערוץ היוטיוב הרשמיים של ט.א.ט.ו.. בימוי הקליפ – אלכסיי אקלוב הנדסת וידאו – אלכסיי אקלוב, רוסלן קודריצ'נקו ט.א.ט.ו. ייצגה את רוסיה באירוויזיון 2003 עם שיר זה. הוא היה השיר ה-11 בסדר ההופעה על הבמה (אחרי גרמניה עם השיר "Let's Get Happy" בביצוע לו ולפני ספרד עם השיר "Dime" בביצוע בת'). בסיום ההצבעה הוא קיבל 164 נקודות, והגיע למקום השלישי מתוך 26. חמש מדינות העניקו לרוסיה 12 נקודות. מדינות אלה הן: קרואטיה, אסטוניה, לטביה, סלובניה ואוקראינה. הממלכה המאוחדת ואירלנד היו המדינות היחידות בתחרות שלא העניקו נקודות לשיר. הדבר גרר תלונות מצד הגורמים הרוסיים שגרמו אז ל-BBC ול-RTÉ לחשוף את הסדר המלא של אופן הצבעת המדינות (דבר שמעולם לא נעשה קודם לכן או מאז). השיר הרוסי לא היה באף אחת מרשימות עשרת המובילים של אותן מדינות. אם זה לא היה המצב, היה סיכוי טוב שהשיר היה מנצח. השיר היה רחוק נקודה אחת בלבד מהשיר הבלגי שהגיע למקום השני, ושלוש נקודות מהשיר הטורקי הזוכה. מילות השיר "Ne ver', ne boysia" באתר Genius סרטון השיר "Ne ver', ne boysia" באתר יוטיוב Ne ver', ne boysia, סרטון באתר יוטיוב מילות השיר הרשמיות (בכתב קירילי) מילות גרסת האולפן עם תרגום לאנגלית מילות השיר כפי שבוצע באירוויזיון 2003 עם תרגום לאנגלית "Как относиться к принципу: не верь, не бойся, не проси!" [How to relate to the principle: Don't Believe, Don't Fear and Don't Ask!]. YouTube (ברוסית). Hafetz Haim. נבדק ב-4 באוגוסט 2020. {{cite web}}: (עזרה) http://www.diggiloo.net/?scoreboard.2003
מצר הרברט

מצר הרברט (באנגלית: Herbert Sound) הוא מצר ים בארכיפלג ג'יימס רוס, שלמול חופי חצי האי האנטארקטי, בארץ גרהאם שבאנטארקטיקה. ראשיתו של המצר בין כף לכמן, וראש קלטי שמצפון-מערב, וקצהו בנקודת פולס איילנד שמדרום-מזרח. המצר מפריד בין האי וגה והאי ג'יימס רוס; ומחבר את ערוץ הנסיך גוסטב עם מפרץ ארבוס וטרור. ב־6 בינואר 1843 קפטן ג'יימס קלארק רוס גילה מפרץ רחב מזרחית למצר. רוס קרא למפרץ "מפרץ סידני הרברט" (Sidney Herbert Bay) על שם סידני הרברט, באותה עת המזכיר הראשון לאדמירליות. המצר עצמו התגלה ומופה לראשונה על ידי המשלחת השוודית לאנטארקטיקה, אשר חקרה את אנטארקטיקה בין השנים 1901–1904, בפיקודו של אוטו נורדנשלד. נורדנשלד, שמיפה גם את המפרץ הסמוך, קרא למצר "מצר סידני הרברט" (Sidney Herbert Sound). אזור המפרץ שגילה רוס קרוי היום "מפרץ ארבוס וטרור". • Fernandez-Vasquez, R.A., Anderson, J.B., Wellner, J.S., and Minzoni, R.L. (2012), Latitudinal variation of sedimentation and erosion rates from Patagonia and Antarctic Peninsula tidewater glaciers (46°-65° S), American Geophysical Union, Fall Meeting 2012, abstract id. EP53D-10682 • GOUIRIC-CAVALLI, SOLEDAD, et al, THE FIRST RECORD OF THE CHIMAEROID GENUS EDAPHODON (CHONDRICHTHYES, HOLOCEPHALI) FROM ANTARCTICA (SNOW HILL ISLAND FORMATION, LATE CRETACEOUS, JAMES ROSS ISLAND), Journal of Vertebrate Paleontology, vol. 35, no. 5, 2015, pp. 1–12., https://www.jstor.org/stable/24524131. Accessed 26 Apr. 2021 • Reece, A. (1950), The Ice of Crown Prince Gustav Channel, Graham Land, Antarctica, Journal of Glaciology, 1(8), 404-409. https://doi:10.3189/S0022143000012703 • KELLNER, ALEXANDER W.A., RODRIGUES, TAISSA, COSTA, FABIANA R., WEINSCHÜTZ, LUIZ C., FIGUEIREDO, RODRIGO G., SOUZA, GEOVANE A. DE, BRUM, ARTHUR S., ELEUTÉRIO, LÚCIA H.S., MUELLER, CARSTEN W., & SAYÃO, JULIANA M.. (2019), Pterodactyloid pterosaur bones from Cretaceous deposits of the Antarctic Peninsula, Anais da Academia Brasileira de Ciências, 91(Suppl. 2), e20191300. Epub December 02, 2019. https://doi.org/10.1590/0001-3765201920191300 • Pirrie, D. (1994), Petrography and provenance of the Marambio Group, Vega Island, Antarctica, Antarctic Science, 6(4), 517-527. https://doi:10.1017/S0954102094000775 מצר הרברט באתר הסקר הגאולוגי של ארצות הברית מצר הרבט באתר הגאזט האנטארקטי המשווה SCAR של ממשלת אוסטרליה מסע נורדנשלד לחקר אנטארקטיקה מפת חצי האי טריניטי מידע גאוגרפי והיסטורי
קונספציה

האם התכוונתם ל... השקפת עולם (או תפיסת עולם; ראיית עולם) – מערכת העמדות, התפיסות, הפרספקטיבות וההערכות המנחות את האדם ביחסו לעולם אידאולוגיה – אסופת רעיונות ותפיסות ערכיות המהווים משנה רעיונית בתחום מסוים מוסכמה – נורמה, התנהגות, תפיסה או אופן מבע מקובלים מושג (קונספט) קונספט – קו מנחה או רעיון העומד בבסיס יצירה אמנות קונספט – איור שמטרתו להציג רעיון לשימוש בסרט קולנוע, משחקי וידאו, אנימציה, ספרי קומיקס וכיוצא באלה אמנות מושגית (או אמנות קונספטואלית; קונספטואליזם) הקונספציה – כינוי לתאוריה שגובשה בצה"ל בתחילת שנות ה-70 (והתבררה כשגויה עם פרוץ מלחמת יום הכיפורים) ולפיה מצרים לא תפתח במלחמה נגד ישראל לפני שתשיג מערכות נשק מסוימות ואילו סוריה לא תצא למערכה ללא מצרים קונספציה (אתר אינטרנט) – אתר אינטרנט שפעל בשנים 1999–2009 ושימש מגזין ובמה לתרבות דיגיטלית ישראלית קונספט קונספסיון (פירושונים)
קונספט

האם התכוונתם ל... מושג קו מנחה או רעיון העומד בבסיס יצירה אמנות קונספט – איור שמטרתו להציג רעיון לשימוש בסרט קולנוע, משחקי וידאו, אנימציה, ספרי קומיקס וכיוצא באלה אלבום קונספט – במוזיקה, יצירה המגובשת רעיונית (לרוב ממקור השראה ספרותי או מעולם התיאטרון) מכונית קונספט – דגם מכונית יחידה המיוצר כדי להציג חידוש מסוים קונספציה
תורן (ימאות)

תֹּרֶן (באנגלית ובשפות רבות נוספות: mast) בספינת מפרש הוא מוט גבוה, אנכי, או קרוב לאנך, התומך במפרש, או מערכת מפרשים. אוניות גדולות מצוידות במספר תרנים, אשר גודלם וסידורם נקבע בהתאם לעיצובה של הספינה. בספינות מודרניות, המצוידות במנוע, התורן אינו משמש למפרש אלא למתקני אנטנות וראדאר. עד לאמצע המאה ה-19 כל הספינות היו מצוידות בתרנים עשויים עץ. בדרך כלל התורן היה עשוי מגזע עץ בודד, גזעי עצי אשוח התאימו במיוחד למטרה זו. החל מן המאה ה-16, כאשר החלו להיבנות ספינות גדולות וכבדות יותר, תרנים הורכבו ממספר גזעי עץ, לעיתים אף בארבעה מקטעים בקוטר משתנה, החל מבסיס עבה, וכלה בקטע עליון דק יחסית. שמות התרנים בספינה תלת-תרנית, בעלת מפרשים מרובעים הם: תורן קדמי: התורן הסמוך לחרטום הספינה. תורן ראשי: התורן הגבוה בספינה, נמצא בדרך כלל סמוך למרכזה. תורן אחורי: התורן השלישי, הבא לאחר התורן הראשי לכיוון ירכתי הספינה. בדרך כלל נמוך מן התורן הראשי. בספינות גדולות שלהן ארבעה תרנים בא לאחר התורן האחורי אף תורן מאסף שהוא בדרך כלל הנמוך ביותר בספינה. מערכת התרנים ברוב הספינות עם שני תרנים מורכבת מתורן ראשי ותורן אחורי. בספינות בריג וסקונר דו-תרנית מערכת התרנים מורכבת מתורן קדמי ותורן ראשי, אף שבספינות סקונר גובה התרנים זהה. באוניות מפרשים מרובעים, על התורן מורכבות מספר סיקריות (סְקַרְיָה yard) אופקיות, אשר מכל אחת מהן תלוי מפרש. על מנת לעמוד בכוח שהמפרשים מפעילים על התורן ברוח ולפזר את העומס, התורן מחוזק בחבלים (ונטות), שמחברים אותו לחרטום, ירכתיים ודפנות הספינה. אף שהשימוש המסחרי בספינות מפרש פחת באופן חד במאה ה-19, עם פיתוח ספינות מנוע, בתחומי הספורט ושעות הפנאי המשיך השימוש בספינות אלה עד ימינו. בשנות ה-30 של המאה ה-20 החל יצור של תרנים עשויים אלומיניום ביאכטות מרוץ גדולות מדגם J-Class. לתורן עשוי אלומיניום יתרונות ניכרים על פני תורן עץ, זהו תורן קל משקל, חזק יותר ועמיד יותר בפני בליה. להבדיל מתורני עץ ארוכים, העשויים מקטעים, ניתן לבנות תורן אלומיניום ארוך העשוי מקשה אחת. לאחר מלחמת העולם השנייה הפכו תורני אלומיניום לנפוצים בכל היאכטות וספינות מפרש קטנות אחרות. החל מאמצע שנות ה-90 של המאה ה-20 החל שימוש בתרנים עשויים סיבי פחמן וחומרים מרוכבים אחרים ביאכטות מרוץ. תרנים אלה חזקים, קלי משקל, ובתהליך בנייתם ניתן לעצבם באופן מדויק להשגת פרופיל אווירודינמי יעיל. בספינות מלחמה מודרניות עדיין ניתן למצוא תרנים, אולם אלה אינם משמשים למפרשים, כיוון שכל ספינות המלחמה המודרניות מצוידות במנוע. תרנים אלה משמשים למתקני אנטנות וראדאר. מפרש מדיה וקבצים בנושא תורן בוויקישיתוף
אנטול רנייה

אנטול רנייה (בגרמנית: Donald Maria Anatol Charles Nikolaus Hippolyt Rafael Waldemar Antonio Regnier; נולד ב-6 בינואר 1945) הוא זמר, גיטריסט וסופר גרמני. נולד במונסינג, שבגרמניה, לאיש הקולנוע והטלוויזיה, שארל רנייה; ולשחקנית פמלה ודקינד, ביתו של המחזאי פרנק ודקינד. לו שתי אחיות, ביניהן השחקנית קרולה רנייה. הוא למד גיטרה בקולג' המלכותי למוזיקה בלונדון בהדרכתו של ג'ון ויליאמס. בשנות ה-60 הגיע לישראל להופעות בגיטרה. הוא לימד ונתן הרצאות במשך זמן רב בקונסרבטוריון של מינכן (גר'). התנדב בישראל, בה הכיר את אשתו, המוזיקאית נחמה הנדל. לאחר נישואיהם עברו להתגורר בגרמניה ובשנת 1985 עברו להתגורר באוסטרליה. לזוג בת ובן. בשנת 2005 זכה רנייה בפרס ארנסט הופריכטר לספרות.(גר') בשנת 2012 זכה בפרס שוואבינג לאמנות לשם כבוד.(אנ') כיכר העיר ריקה - אודיסאה יהודית בבולחוב, הוצאת יד ושם, 2001 Jeder schreibt für sich allein. Schriftsteller im Nationalsozialismus, 2020 (בגרמנית) Wir Nachgeborenen. Kinder berühmter Eltern, 2014 (בגרמנית) Frank Wedekind. Eine Männertragödie, 2008 (בגרמנית) Du auf deinem höchsten Dach. Tilly Wedekind und ihre Töchter. Eine Familienbiografie, 2003 (בגרמנית) מדיה וקבצים בנושא אנטול רנייה בוויקישיתוף Authors - Anatol Regnier, Literatur Portal Bayern (בגרמנית) AUTHOR - Anatol Regnier (בגרמנית) קונצארט יחיד בתל אביב, בית ציוני אמריקה קונצארט יחיד בתל אביב, בית ציוני אמריקה כיכר העיר ריקה אודיסאה יהודית בבולחוב אנאטול רנייה ספר חדש ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סוזן ז'ורז'י

סוזן ז'ונה-לין ז'ורז'י פויג'רסקוס (בדנית: Susanne Jonah-Lynn Georgi; נולדה ב-27 ביולי 1976) ידועה בשם הבמה שלה, סוזן ז'ורז'י, היא זמרת דנית–אנדורית. ז'ורז'י ייצגה את אנדורה באירוויזיון 2009. ז'ורז'י הייתה חברה בלהקה "Me & My" יחד עם אחותה פרנילה. ב-2007, הלהקה הגיעה למקום השישי בקדם הדני לאירוויזיון 2007, עם השיר "Two Are Stronger Than One". באותה שנה, מסרה את הניקוד הדני באירוויזיון 2007. ב-4 בפברואר 2009, ז'ורז'י זכתה בקדם האנדורי לאירוויזיון 2009, ונבחרה לייצג את מדינתה באירוויזיון, עם השיר "La teva decisió (Get a Life)".‏ ג'ורג'י הגיעה בחצי הגמר למקום ה-15 עם 8 נקודות, ולא העפילה לגמר. ז'ורז'י התחתנה ב-10 בספטמבר 2011. ז'ורז'י עברה לאנדורה ב-1995, והיא מדברת דנית, אנגלית, גרמנית וקטלאנית. מדיה וקבצים בנושא סוזן ז'ורז'י בוויקישיתוף סוזן ז'ורז'י, ברשת החברתית אינסטגרם סוזן ז'ורז'י, סרטונים בערוץ היוטיוב סוזן ז'ורז'י, במסד הנתונים הקולנועיים IMDb (באנגלית) סוזן ז'ורז'י, באתר ספוטיפיי סוזן ז'ורז'י, באתר AllMusic (באנגלית) סוזן ז'ורז'י, באתר MusicBrainz (באנגלית) סוזן ז'ורז'י, באתר דיזר סוזן ז'ורז'י, באתר Yandex.Music (ברוסית) סוזן ז'ורז'י, באתר Discogs (באנגלית) סוזן ז'ורז'י, באתר Genius סוזן ז'ורז'י, באתר SecondHandSongs Barclay, Simon. Eurovision Song Contest – The Complete & Independent Guide 2010. Simon Barclay. pp. 140–. ISBN 978-1-4457-8415-1. נבדק ב-4 ביולי 2011. {{cite book}}: (עזרה)
טאטא טיאגו

טאטא טיאגו (בהינדית: टाटा टियागो, באנגלית: Tata Tiago) היא מכונית סופרמיני המוגדרת כ"מכונית עירונית" מתוצרת יצרנית הרכב טאטא מוטורס, אשר מיוצרת משנת 2016 בהודו. דגם "טאטא טיאגו" הראשוני היה קרוי "Tata Zica", אך בסוף שנת 2015 שם הדגם הוחלף. 5 דלתות האצ'בק. 5 נוסעים. מנועים: מנוע בנזין 1.2 ליטר, 1.2 ליטר (מגדש טורבו) מנוע דיזל 1.05 ליטר. סוג הנעה: הנעה קדמית. קיבולת מכל דלק: 35 ליטר. בספטמבר 2018 הושק דגם "טאטה טיאגו nrg". הגרסה החדשה מציעה יכולת מחוספסת יותר ועיצוב קשוח יותר למכונית העירונית הפופולרית של החברה. בשנת 2020 עברו דגמי "טאטא טיאגו" מתיחת פנים. תאוצה בין 0–100 קמ"ש היא 13.7 שניות (דגם מנוע בנזין 1.2 ליטר). תאוצה בין 0–100 קמ"ש היא 10.0 שניות (דגם "טאטא טיאגו jtp" מנוע בנזין 1.2 ליטר, מגדש טורבו). תאוצה בין 0–100 קמ"ש היא 16.6 שניות (דגם מנוע דיזל 1.05 ליטר). "טאטא טיאגו" "טאטא טיאגו" "טאטא טיאגו" "טאטא טיאגו" "טאטא טיאגו" טאטא מוטורס מדיה וקבצים בנושא טאטא טיאגו בוויקישיתוף טאטא טיאגו, סרטון באתר יוטיוב טאטא טיאגו, סרטון באתר יוטיוב מנוע טאטא טיאגו - 3 צילינדרים, 1,199 סמ"ק cars.tatamotors.com/cars/tiago/specifications תיבת הילוכים ידנית אוטומטית (AMT), הידועה גם בשם ידנית ללא מצמד, מציינת סוג של מערכת הילוכים של כלי רכב מנועי מהיר המבוססת מקרוב על העיצוב המכני והמבנה הפנימי של תיבת הילוכים ידנית קונבנציונלית, ומשתמשת באוטומציה להפעלת המצמד ו / או העברת ההילוכים "טאטא טיאגו" cars.tatamotors "טאטא טיאגו" autocarindia.com/cars/tata/tiago "טאטה טיאגו nrg" הושקה בהודו indianautosblog.com/tata-tiago "טאטא טיאגו", שנת 2020, מתיחת פנים autocarindia.com/car-news/tata-tiago-tigor-facelift "טאטא טיאגו jtp" - מבחן דרכים autocarindia.com/car-reviews/2018-tata-tiago-jtp-review-test-drive
גשר קאלאפאט-וידין

גשר קאלאפאט וידין (ברומנית: Podul Calafat-Vidin ובבולגרית: Мост Видин-Калафат) הוא גשר מעל הדנובה, באזור הגבול בין רומניה ובין בולגריה, המקשר את העיר הרומנית קאלאפאט עם העיר הבולגרית וידין. הגשר נועד לרכבות, לכלי רכב, לרוכבי אופניים ולהולכי רגל. הגשר כולל, בנוסף למסילת ברזל לרכבת, 4 נתיבי נסיעה למכוניות, מסלול לאופניים ושני מסלולים להולכי רגל מדיה וקבצים בנושא גשר קאלאפאט-וידין בוויקישיתוף אתר האינטרנט הרשמי של גשר קאלאפאט-וידין Podul Calafat-Vidin, inaugurat în prezenţa lui Ponta şi a comisarului european Johannes Hahn. Care sunt taxele de traversare (ברומנית) סטטיסטיקה של תנועת כלי הרכב על הגשר (באנגלית) Podul de la Vidin - Calafat (ברומנית) ערך זה הוא קצרמר בנושא מבנים ובנושא רומניה. אתם מוזמנים לתרום לוויקיפדיה ולהרחיב אותו.
מפלגת העבודה הדמוקרטית (ברזיל)

מפלגת העבודה הדמוקרטית (פורטוגזית: Partido Democrático Trabalhista) ובראשי תיבות - PTD, היא מפלגת שמאל בברזיל. המפלגה נוסדה בזמן המשטר הצבאי בברזיל, בשנת 1979, על ידי המנהיג השמאלי לאונל בריזולה, בניסיון לארגן את כוחות השמאל בברזיל, לקראת סיום משטרה של הכת הצבאית. המפלגה הצטרפה לאינטרנציונל הסוציאליסטי בשנת 1986. המפלגה הייתה באופן היסטורי חלק ממפלגת העבודה הברזילאית שהוקמה על ידי הנשיא ז'טוליו ורגאס בשנת 1945. מנהיגה ההיסטורי של המפלגה, לאונל בריזולה, היה שייך להנהגת מפלגת העבודה, והיה גיסו ושותפו הפוליטי הבכיר של הנשיא ז'ואו גולאר ששלט בברזיל בין 1962 ל-1964. כיום המדובר במפלגות נפרדות, כאשר "מפלגת העבודה" היא מפלגת מרכז קטנה, בעוד שמפלגת העבודה הדמוקרטית היא מפלגת שמאל בינונית. המפלגה מאורגנת לפי מחוזות ולפי רשויות מקומיות, אך היא משתפת פעולה עם תנועות חברתיות לאומיות, כתנועת השחורים, ארגוני נשים עובדות, איגודי עובדים, ארגון הנוער הסוציאליסטי, וארגוני הסוציאליסטים הירוקים. במרכז הארצי ישנם 250 חברים, והועד הפועל של המפלגה מורכב מ-21 חברים. המפלגה זכתה להישגה הטוב ביותר בבחירות לנשיאות, כאשר מועמדה ההיסטורי, לאונל בריזולה, השיג 17% מן הקולות בבחירות הדמוקרטיות הישירות הראשונות לנשיאות ברזיל בשנת 1989. בריזולה נכשל בניסיונו לעלות לסיבוב השני בבחירות, כאשר מועמד מפלגת הפועלים לואיז אינסיו דה סילבה קיבל תוצאה העולה בחצי אחוז על התוצאה שהשיג. דה סילבה הפסיד בבחירות אלו לפרננדו קולור דה מלו בסיבוב השני. בבחירות האחרונות לקונגרס שנערכו באוקטובר 2002 זכתה המפלגה ב-21 מתוך 513 המושבים בבית הנבחרים, וב-5 מתוך 81 המושבים בסנאט. המפלגה שייכת לאופוזיציה כנגד משטרו של הנשיא אינסיו דה סילבה. בבחירות האחרונות לרשויות המקומיות בברזיל, שנערכו באוקטובר 2004 זכתה המפלגה להישגים נאים, ולחמישה וחצי מיליוני קולות. במשבר הפוליטי שפרץ בפרלמנט הברזילאי במהלך נשיאותו של דה סילבה, עברו רבים מתומכי מפלגת הפועלים למפלגת העבודה הדמוקרטית, שנתפסת כנקייה מן השחיתות שדבקה במפלגת הפועלים. מדיה וקבצים בנושא מפלגת העבודה הדמוקרטית בוויקישיתוף אתר האינטרנט הרשמי של מפלגת העבודה הדמוקרטית (בפורטוגזית) מפלגת העבודה הדמוקרטית, ברשת החברתית פייסבוק מפלגת העבודה הדמוקרטית, ברשת החברתית אקס (טוויטר) מפלגת העבודה הדמוקרטית, ברשת החברתית אינסטגרם
רומנוס השלישי, קיסר האימפריה הביזנטית

רומנוס השלישי ארגירוס (ביוונית ביזנטית: Ρωμανός Γ΄ Αργυρός;‏ 968 – 11 באפריל 1034) היה קיסר האימפריה הביזנטית בין שנת 1028 למותו. רומנוס היה בן למקור אצילי אך לא היה מקושר אל השושלת המקדונית ששלטה באימפריה הביזנטית. טענתו לכתר הביזנטי נבעה מרעייתו, זואי, קיסרית האימפריה הביזנטית, שהייתה בתו של קונסטנטינוס השמיני, קיסר האימפריה הביזנטית הקודם. רומנוס לבית האצולה ארגירוס נולד בשנת 968 בהייראפוליס, אסיה הקטנה, האימפריה הביזנטית. את רוב חייו בילה בקונסטנטינופול, בירת האימפריה הביזנטית, ופיתח מוניטין של מדינאי מוצלח, רב השפעה ובעל סמכות. מוניטין זה אפשר לו לעלות בדרגות במנהל הקיסרי ולבסוף להגיע לידיעת של הקיסר. בשנת 1028, בעת היה קונסטנטינוס השמיני, קיסר האימפריה הביזנטית על ערש דווי, הוא חיתן את בתו, זואי, קיסרית האימפריה הביזנטית, ביחד עם רומנוס השלישי והכריז על שניהם כיורשי הקיסרות הביזנטית. לאחר מותו הוכתרו השניים וסמכויות השלטון חולקו ביניהם. הפעילות השלטונית המוקדמת של רומנוס השלישי עסקה סביב הדת. הוא ידע שההכנסה של הכנסייה הגדולה לעומת המס שעליה לשלם אל הכתר הקיסרי אינה שווה לאחוז תשלום המס שעל הכנסייה להעביר לכתר. במטרה להשלים את הכנסות הכתר מן הכנסייה הוא קבע כי מקדמת המס של הכנסייה אל האוצר הקיסרי אמורה לכלול העברת מס נוספת אל הכתר בסך שמונים מטבעות זהב מדי שנה. הוא דיכא וחיסל לחלוטין את מוסדות הכנסיות העצמאיות מהסמכות הכנסייתית העליונה של הפטריארך האקומני של קונסטנטינופול, מהלך שקודמו קונסטנטינוס השמיני התכוון לבצע אך מעולם לא הוציא זאת לפועל. הוא רוקן את בתי הכלא ושחרר אסירים שהיו עצורים בגין חובות כספיים וכן העניק חנינה כללית על אי תשלום מיסים. הוא פדה את האסירים שהוחזקו בעוד הם היו בקשיים כלכליים. רומנוס השלישי מינה שלושה בישופים שהיו מקורבים אליו בערים הגדולות של האימפריה במטרה שאלו יעשו כדברו דרך הכנסייה. בישופים אלו היו: קיריאקוס מאפסוס, אחיו של הפטריארך של קונסטנטינופול; דמיטריוס מקיזיקוס; חבר מילדות של הקיסר רומנוס השלישי ומיכאל מאוכייטה, שהיה קשור במשפחתו לדמטריוס שכן שניהם נולדו למשפחת הרדנואי. בשנת 1030 הנהיג רומנוס השלישי משלחת צבאית כושלת בראש הצבא הביזנטי לכיבוש העיר חלב מידי השלטון המוסלמי. כישלון המערכה פגע ביוקרתו השלטונית ובמעמדו. בשנת 1034 נפטר הקיסר רומנוס השלישי מנסיבות לא ידועות, אולי על ידי התנקשות שתוכננה בידי הקיסרית זואי, שהייתה בפרשיית אהבים במקביל לנישואיה עם רומנוס השלישי. אהובה של זואי ירש את הכתר הביזנטי ומלך לצידה בתור מיכאל הרביעי, קיסר האימפריה הביזנטית. קונסטנטינוס השמיני, קיסר האימפריה הביזנטית הצבא הביזנטי זואי, קיסרית האימפריה הביזנטית מדיה וקבצים בנושא רומנוס השלישי, קיסר האימפריה הביזנטית בוויקישיתוף רומנוס השלישי, קיסר האימפריה הביזנטית, באתר אנציקלופדיה בריטניקה (באנגלית) רומנוס השלישי, קיסר האימפריה הביזנטית, באתר אוניברסיטת קיימברידג' (באנגלית) הגיית השם ביוונית: רומנ֫וס, במלרע (ההטעמה בהברה האחרונה).
לגיון אימפריאל

לגיון אימפריאל (בצרפתית: Légion impériale) הייתה יחידה צבאית בסד"כ גדודי שהוקמה בנובמבר 1942 באפריקה על ידי ממשלת צרפת של וישי .היחידה הוקמה בתמיכת השגריר הנאצי בצרפת אוטו אבץ, במטרה להילחם בבעלות הברית שפלשו לצפון אפריקה. באפריל 1943 שונה שמה ל"לגיון המתנדבים הצרפתים של תוניסיה" (בצרפתית:"Légion des Volontaires Française de Tunisie"), היחידה נפלה בשבי במאי 1943. ממשלת צרפת וישי הצליחה להקים רק גדוד אחד בכשירות נמוכה, שנקרא Phalange Africaine (פלנקס אפריקה) . הגדוד מנה 400-450 לוחמים, כ 2/3 צרפתים ו- 1/3 אלג'יראים. אלוף-משנה סימון פטרו כריסטופיני פיקד על הגדוד. באביב 1943 לחם הגדוד יחד עם שרידי דיוויזיית הרגלים ה -334 הגרמנית. היחידה נכנעה לכוחות הבריטים מספר ימים לפני כניעת כוחות הציר בתוניסיה. מבצע לפיד, קמפיין צפון אפריקה צרפת וישי ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.